**34. ETIKA HUMANITARNE AKCIJE**

Istraživanje Etika humanitarne akcije podrazumeva razmatranje dilemma sa kojima se najčešće susreću humanitarni radnici koji se u 1 neutralnost (nezauzimanje strana) nepristrasnost nezavisnost Istraživanje etika humanitarne akcije podrazumeva razmatranje dilema sa kojima se najčešće susreću humanitarni radnici, koji se u svom delovanju pridržavaju sledećih principa:

* **Neutralnost** (nezauzimanje strana)

Da bi stekli i zadržali poverenje svih učesnika, humanitarni radnici ne staju ni na čiju stranu u neprijateljstvima ili sporovima.

* **Nepristrasnost** (prioritet zasnovan na potrebama)

Humanitarni radnici ne vrše diskriminaciju na bazi nacionalne i rasne pripadnosti, verskih uverenja, društvene klase ili političkog uverenja. Rukovode se isključivo potrebama pojedinaca i dajući prioritet najhitnijim slučajevima.

* **Nezavisnost**(odupiranje pritiscima)

Humanitarne organizacije se odupiru svim vrstama pritisaka ili uticaja sa strane, bilo da oni dolaze od donatora, međunarodnih tela ili vlada, kako bi bile u mogućnosti da deluju efikasno prema stvarnim potrebama.

 Tokom aktivnosti potrebno je da učenici razmatraju navedene principe kako bi bili u stanju da razumeju značenje ovih principa i način na kojise oni primenjuju u praksi. Radi boljeg razumevanja i primene u praksi učenici vežbaju na studijama slučajeva tako što se analiziraju stvarne dileme humanitarnih radnika.

 **Ciljevi:**

* Upoznavanje sa principima kojima se humanitarna akcija rukovodi (kao što su: princip neutralnosti, princip nepristrasnosti i princip nezavisnosti),

* Razumevanje dilema sa kojima se humanitarni radnici suočavaju radeći svoj posao.

**Materijal:**

* Posećivanje zarobljenika
* Priča: „Svetlost u tami“
* Principi rada u humanitarnoj akciji

 Prilog: Situacije etičkih dilema

AKTIVNOSTI U NEKOLIKO KORAKA

**Prvi korak:** Nastavnik, otvara temu kroz nekoliko pitanja i zapisuje odgovore učenika na tabli.

1. Da li znate neke posebne kodekse ponašanja koji obavezuju ljude u vršenju svog posla?

*Očekivani odgovori:* (Na primer:Hipokratova zakletva koja sadržispisak propisa i obaveza kojih lekari moraju da se pridržavaju, novinarski etički kodeks po kome novinari ne smeju da odaju imena ljudi kojisu im dali informaciju, ukoliko je to po te ljude opasno ili oni to ne žele).

1. Koji su, po vašem mišljenju, principi kojima humanitarni radnici moraju da se rukovode u vršenju svojih aktivnosti u korist žrtava oružanih sukoba?

*Očekivani odgovori:* (Neutralnost, nepristrasnost, nezavisnost)

1. Zašto su neutralnost i nepristrasnost potrebni u humanitarnoj akciji?

*Očekivani odgovori:* (Zahvaljujući svojoj neutralnosti, humanitarni radnici mogu da se kreću kroz ratne zone i pomažu žrtvama sa obe strane sukoba. Time što su nepristrasni, mogu da pomažu žrtvama isključivo na osnovu njihovih potreba)

**Drugi korak:** Nastavnik čita iz priloga „Principi rada u humanitarnoj akciji“, jednu po jednu situaciju i traži od učenika odgovore na sledeća pitanja:

* Kako biste odgovorili da ste humanitarni radnici?
* Kojim principom ste se rukovodili prilikom davanja odgovora?

**Treći korak:** Nastavnik uvodi pojam etičke dileme koja je prisutna prilikom sprovođenja humanitarnih akcija, govoreći o tome kako se one nekad kritikuju a time se i njihova opravdanost dovodi u pitanje. Kritizeri često pronalaze etičke dileme sa kojima se humanitarni radnici suočavaju u vršenju svojih zadataka. Nastavnik deli učenike u 4 grupe i svakoj grupi daje primer situacije u kojoj oni treba da identifikuju etičke dileme. Učenici se odlučuju za određenu akciju koju bi preduzeli, kako bi argumentovano mogli da odgovore kritizerima.

**Situacije etičkih dilema**:

1. **Da li mi produžavamo rat?**

Humanitarne organizacije priskočile su da pomognu očajnim civilima u ratom razorenoj oblasti. Pošto su one obezbedile spoljnu pomoć za preživljavanje civila, zaraćene grupe su u potpunosti zanemarile potrebe sopstvenih civila. Ta pomoć spolja im je omogućila da sve resurse zemlje upotrebe za vojsku. Zbog toga se rat nikako nije završavao.

1. **Da li mi pomažemo politici etničkog razdvajanja?**

Civili su pobegli u zaštićenu zonu koja je ustanovljena kao sklonište za žrtve „etničkog čišćenja“ u njihovoj zemlji. Humanitarni radnici su pomagali u njihovoj evakuaciji iz te zone u izbegličke centre izvan zemlje. Humanitarna akcija je mogla da bude tumačena kao doprinos etničkom čišćenju time što je preselila žrtve iz njihove domovine.

1. **Da li humanitarna akcija obezbeđuje izgovor za nedelovanje političara?**

 Dve zemlje su u ratu, a gubici među civilnim stanovništvom su ogromni. Neki glasovi u drugim zemljama osuđuju nezavidan položaj žrtava, ali ni jedna strana vlada nije voljna da interveniše kako bi naterala dve strane u sukobu da prestanu, ili da izvrši pritisak na njih da poštede civilno stanovništvo. „Šta znači pokušati da se dopremi humanitarna pomoć kad odlično znamo da bi to bila samo„kap u moru“ i da bez stranog političkog pritiska ili vojne intervencije, mi, humanitarne organizacije samo obezbeđujemo svetu mirnu savest“, žali se jedan humanitarni radnik.

1. D**a li mi prećutno prihvatamo prisilno raseljavanje civila?**

Da bi pojačali kontrolu sela u borbenoj zoni u kom su se nekad krili pobunjenički borci, civili su bili primorani da podignu logor na 30 km od svojih kuća. Agencije za humanitarnu pomoć bile su zamoljene da dopremaju hranu i medicinsku pomoć u logor. Čineći to, međutim, one bi prećutno prihvatile prisilno raseljavanje civila.

**Etička dilema** se može definisati kao situacija u kojoj se stremljenje ka jednom valjanom cilju sukobljava sa drugim valjanim ciljem, ili čini zlo isto kao i dobro. Može se reći da su neke situacije „bez dobrog rešenja“(odnosno, ne mogu da se reše povoljno bez obzira na odluku). Čak i u takvim situacijama, humanitarni radnici ne mogu da izbegnu pravljenje izbora. Nečinjenje je isto izbor kao i preduzimanje neke akcije.

**Četvrti korak:** Izveštavanje predstavnika grupa i diskusija.

**Peti korak:** Nastavnik na osnovu izveštavanja grupa i diskusije koja se vodila izdvaja ključne ideje i izvodi završni komentar.

„Principi MKCK, neutralnost (nezauzimanje strana), nepristrasnost (pružanje pomoći žrtvama prema njihovim potrebama) i nezavisnost (nepotčinjavanje nikakvoj političkoj vlasti), zahtevaju da MKCK pruži otpor pokušajima jedne strane u sukobu da zloupotrebi njegove usluge ili da uskrati usluge suparničkojstrani. Taj otpor treba da bude nenasilan i svestran.(…) Rezultat toga je da delegati MKCK-a moraju biti strpljivi, diskretni i nenasilni (…) I spremni da žive sa dilemama.“

 (Nikolas Beri, Rat i Crveni krst)

Za MKCK je strogi **kodeks ponašanja** od presudne važnosti jer on ima mandat da izvršava osetljive zadatke kao što je poseta zarobljenicima, ili da bude neutralni posrednik između dve zaraćene strane. Neutralnost i nepristrasnost nisu sami sebi cilj već sredstvo da se izvrši humanitarni zadatak da se ugroženim ljudima pruži pomoć i zaštita.

**KLJUČNE IDEJE**

* Humanitarne organizacije moraju da imaju neki **kodeks ponašanja**.
* Humanitarni radnici moraju da budu **neutralni i nepristrasni** kad pružaju zaštitu i pomoć da bi stekli i zadržali poverenje svih strana u sukobu.
* Humanitarni radnici se susreću sa **etičkim dilemama** u svom poslu. Iako možda nema jasnih, najboljih odgovora ili odluka, važno je shvatiti da je i ne činiti ništa